stanford-oval/wikipedia huggingface dataset:
אנריקה פניה נייטו
חייו > הבחירות לנשיאות מקסיקו (2012)

ב-27 בנובמבר 2011 הכריז פניה נייטו על כוונתו להתמודד על תפקיד נשיא מקסיקו מטעם מפלגת PRI. ימים ספורים קודם לכן הסיר הסנאטור מנילו פביו בלטרונס את מועמדותו, ובכך נסללה דרכו של פניה נייטו לקבל את המועמדות מטעם מפלגתו. במהלך מערכת הבחירות נקשר שמו של פניה נייטו במספר אירועים מביכים: הוא לא הצליח לנקוב בשמותיהם של 3 ספרים שהשפיעו עליו, וספג ביקורת מהאינטלקטואליה המקסיקנית, בריאיון לעיתון הספרדי אל פאיס הודה כי אינו יודע מה מחירה של טורטייה, ובראיונות נוספים הודה כי בגד באשתו המנוחה, וכי נולדו לו שני ילדים מחוץ לנישואין, מנשים שונות.
במהלך מערכת הבחירות פעלה נגד מועמדותו של פניה נייטו תנועת המחאה יו סוי 132 (Yo Soy 132). חברי התנועה הביעו את התנגדותם למועמדותו בשל אירועי סן סלבדור אטנקו ב-2006. כן טענו חברי התנועה כי הסיקור התקשורתי במדינה במהלך הבחירות מוטה לטובתו של פניה נייטו.
בבחירות שנערכו ב-1 ביולי 2012 זכה פניה נייטו ב-38.2% מקולות הבוחרים, וגבר על יריביו אנדרס מנואל לופס אוברדור ממפלגת המהפכה הדמוקרטית הסוציאל-דמוקרטית (31.6%), חוספינה ואסקס מוטה ממפלגת הפעולה הלאומית הימנית (25.4%) וגבריאל קאדרי דה לה טורה ממפלגת הברית החדשה הליברלית (2.3%). בהתאם לחוקת מקסיקו, די היה בכך כדי להכריז על פניה נייטו כנשיא, ולא נדרש סיבוב בחירות נוסף. עם ניצחונו של פניה נייטו, שבה מפלגת ה-PRI לשלטון, לאחר 12 שנים באופוזיציה, ולאחר שהנהיגה את המדינה במשך 71 שנים ברציפות, בין 1929 ל-2000. המפלגה גם התחזקה בקונגרס: היא זכתה ב-241 מתוך 500 המושבים בבית הנבחרים (לעומת 106 בבחירות הקודמות) וב-52 מתוך 128 המושבים בסנאט.
לופס אוברדור טען לאי סדרים במהלך הבחירות, ודרש לספור מחדש את הקולות. ועדת הבחירות הורתה על ספירה מחדש של למעלה ממחצית מהקלפיות, ואף שנמצאו אי התאמות מסוימות, לא היה בכך כדי לשנות את התוצאה הסופית, וב-6 ביולי הוכרז פניה נייטו כמנצח. ב-12 ביולי עתר לופס אוברדור לטריבונל הבחירות הפדרלי, בטענה כי הופר סעיף 41 לחוקה המקסיקנית, הקובע כי הבחירות צריכות להיות חופשיות ושוויוניות. לופס אוברדור טען כי התקשורת לא סיקרה את המועמדים השונים באופן הוגן, כי מפלגת PRI קנתה קולות והעבירה למצביעים פתקי הצבעה מסומנים מראש, וכן כי חרגה ב-1000% מתקציב הבחירות המותר. כן האשים לופס אוברדור את פניה נייטו בהלבנת הון באמצעות קרנות שונות כדי לממן את קמפיין הבחירות שלו. ב-30 באוגוסט דחה הטריבונל את העתירה, מחוסר ראיות מספיקות. לופס אוברדור הודיע כי לא יכיר בניצחונו של פניה נייטו.
בסקרי דעת קהל שנערכו זמן קצר אחרי תחילת כהונתו נרשמה חוסר שביעות רצון כללית מהתנהלותו של נייטו, והחלה מחאה נגד המדיניות הכלכלית של הממשלה. המחאות התגברו לאחר חטיפת הסטודנטים באיגואלה ב-2014.
חייו > חייו האישיים

פניה נייטו נישא ב-1993 למוניקה פרטליני, ולזוג נולדו שלושה ילדים. פרטליני מתה בשנת 2007 מהתקף אפילפטי. ב-2008 החל פניה נייטו במערכת יחסים עם השחקנית אנחליקה ריוורה. השניים נישאו ב-2011. במהלך נישואיו הראשונים ניהל פניה נייטו מערכות יחסים עם לפחות שתי נשים. כתוצאה ממערכות יחסים אלה נולדו לו שני ילדים נוספים. אחד הילדים מת, וזהות אמו אינה ידועה. פניה נייטו תומך כלכלית בילד השני, שנולד בשנת 2005, אך אינו בקשר עמו.
הארלם

ערך זה עוסק בשכונה בעיר ניו יורק. אם התכוונתם לעיר בהולנד, ראו .
| --- | --- |
רחוב 135 מערב, אחד השיכונים הראשונים בהארלם שאוכלס באופן כמעט בלעדי על ידי אפרו-אמריקאים
רחוב 135 מערב, אחד השיכונים הראשונים בהארלם שאוכלס באופן כמעט בלעדי על ידי אפרו-אמריקאים
 מדינה:  ארצות הברית ארצות הברית
 מדינה:  ניו יורק (מדינה) ניו יורק
 עיר:   ניו יורק
 רובע:  מנהטן
 תאריך ייסוד:  1653 
 על שם:  הארלם 
 שטח:  10.03 קמ"ר
 אוכלוסייה:  ‏
  ‑ בשכונה:  116,345 (2016)
  ‑ צפיפות:  32,000 נפש לקמ"ר (2016)
 קואורדינטות:  40°48′33″N 73°56′54″W﻿ / ﻿40.809033333333°N 73.948372222222°W﻿ / 40.809033333333; -73.948372222222 
 אזור זמן:  UTC +5
  מפת מיקום  מפה מפורטת   (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיהארלם(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיהארלם(למפת מנהטן רגילה) הארלם(למפת מנהטן מוגדלת) הארלם  he tabBackground:;tabBorder:#aaa;defaultTab:0;
 
תחנת רחוב 125 בצפון הארלם
בית בהארלם
הארלם (באנגלית: Harlem) היא שכונה בצפון הרובע מנהטן שבעיר ניו יורק. הארלם מחולקת לשלושה אזורים עיקריים: מזרח הארלם, מרכז הארלם ומערב הארלם. כל אחד מאזורים אלו מחולק לתת-שכונות.
הארלם התפרסמה בתחילת המאה ה-20 בשל הרנסאנס של הארלם, כיום היא ידועה בעיקר בשל היותה מרכז מגורים ועסקים לאוכלוסייה אפרו-אמריקאית והיספנית ממעמד הפועלים. בהארלם קיים ריכוז גבוה של קתדרלות וכנסיות אפרו-אמריקאיות אשר נמצאות בשימור כשלצידן בתי אבנים חומות, בניינים מודרניים, אזורי מסחר, עסקים ובילוי. דבר אשר מקנה לשכונה מראה ייחודי.
גבולות

לרוב השם הארלם משמש ככינוי לכל החלק הצפוני של מנהטן. אולם רשמית, השכונה מוגדרת כאזור צפונית לרחוב 96; צפונית לסנטרל פארק, לרחוב 110 ומזרחית לשדרה החמישית בקטע שמעל רחוב 96; בצפון היא גובלת ברחוב 155, במערב עם פארק מורנינגסייד, שלמעשה חוצץ בין השכונה לאוניברסיטת קולומביה, ובמערב, הארלם גובלת בנהר ההדסון.
היסטוריה

ההתיישבות האירופאית הראשונה בהארלם של היום הייתה התיישבות הולנדית שנוסדה בשנת 1658. שכונה זו נקראה בזמנו "Nieuw Haarlem" על שם העיר ההולנדית הארלם (Haarlem). היישוב החדש שכן סמוך לדרך המובילה לבוסטון, דרך שנסללה על ידי חברת הודו המערבית ההולנדית. דרך זו הפכה לחלק מדרך דואר בוסטון. בשנת 1664 השתלטו האנגלים על הקולוניה ההולנדית ושינו את שמה ל"הארלם".
במהלך מלחמת העצמאות האמריקאית, ב-16 בספטמבר 1776, נערך בהארלם אחד הקרבות החשובים במערכה על ניו יורק. בקרב זה השתלטו האמריקאים בפיקודו של ג'ורג' וושינגטון על האדמות הגבוהות באזור, ניצחו את האנגלים וצברו ביטחון לקראת המשך המערכה על ניו יורק.
במאה ה-19 הארלם הייתה אזור כפרי עם בתי אצולה גדולים המשקיפים על נהר ההדסון. התנועה מפרבר מבודד זה אל העיר ניו יורק המתפתחת נעשתה באמצעות קו מעבורות על הנהר המזרחי או באמצעות כרכרות-נוסעים על דרך דואר בוסטון. הארלם הפכה לפרבר המשגשג באופן האינטנסיבי ביותר בסביבת העיר ניו יורק בעקבות בניית מסילת רכבת בין ניו יורק להארלם ולערים נוספות במדינת ניו יורק בין השנים 1831 ו-1851.
בשנת 1880 הוארכו קווי רכבת עילית להארלם, ואיתם צבר תאוצה הפיתוח האורבני הצפוף. בתקופה הזו הייתה הארלם מאוכלסת ברובה בידי לבנים נוצרים. בעיר נבנו מגרש פולו (אשר הפך מאוחר יותר לאצטדיון הבייסבול של קבוצת הניו יורק יאנקיז) ובית אופרה שנחנך בשנת 1889.
היסטוריה > תחילת המאה ה-20

הפיתוח המהיר של מבני המגורים, ומנגד, עיכובים בבניית רכבת תחתית, הביאו לירידה קיצונית במחירי הדירות החדשות. ירידת מחירים זו עודדה הגירה של מהגרים חדשים, כ"תחנה ראשונה" בדרך להתבססות בארצות הברית. גל המהגרים הראשון היה גל יהודים ממזרח אירופה; מספרם הגיע לשיא בשנת 1917 של כ-170,000 יהודים שיצרו את הארלם היהודית. אולם, הם לא נשארו בהארלם זמן רב, כך שעד שנת 1930 נשארו בשכונה כ-5,000 יהודים בלבד.
את מקומם של היהודים החליפו מהגרים איטלקים אשר התגוררו בשכונה זמן רב יותר מהיהודים, אולם מרביתם עזבו עד סוף שנות ה-70 לשכונות טובות יותר בניו יורק וניו ג'רזי. את מקומם של האיטלקים בהארלם מילאו מהגרים היספנים, בעיקר מפוארטו ריקו והרפובליקה הדומיניקנית.
אפרו-אמריקאים החלו לעבור להארלם ב-1904 כחלק מגל הגירה של 6 מיליון אפרו-אמריקאים ממדינות הדרום לצפון (אנ'), אליהם הצטרפו בהמשך מהגרים מהאיטי וג'מייקה (אפרו-קריביים). עד שנת 1920 מרכז הארלם היה ברובו המוחלט מאוכלס באוכלוסייה שחורה. רובם התגוררו במרכז הארלם בשל מחירי שכירות נמוכים, בעוד שהיהודים והאיטלקים גרו בעיקר במזרח הארלם, באזור שידוע כיום כ'הארלם הספרדית'.
כניסת השחורים להארלם לוותה תחילה במגמה חיובית שנקראה הרנסאנס של הארלם. בתקופה זו התגוררו בשכונה גם משפחות שחורות ממעמד הביניים. מגמת הפריחה נמשכה עד שנות ה-30, עת תחילת השפל הגדול אשר הוביל לעלייה חדה באחוזי האבטלה, העוני והפשע. בעשורים הבאים נטשו את השכונה מרבית המשפחות השחורות והלבנות ממעמד הביניים. הארלם נהפכה למעוז הפשע המאורגן, בשליטת המאפיה האיטלקית והיהודית.
היסטוריה > אמצע המאה ה-20 ואילך

בשנת 1960 עדיין נותר בהארלם ריכוז גבוה של האוכלוסייה השחורה, מכיוון שבעלי נדל"ן רבים בשאר אזורי ניו יורק לא השכירו דירות לשחורים. כתוצאה מכך היו מחירי הדירות בהארלם לעיתים קרובות גבוהים מהממוצע ללא אלטרנטיבה אמיתית, ואף נשארו ברמה זו גם כאשר הבניינים החלו להתיישן. מחירי הדירות הגבוהים גרמו לכך שמספר משפחות חיו בדירה אחת, וצפיפות האוכלוסייה לקמ"ר בשכונה זו הרקיעה שחקים. בתחילת שנות ה-60 הדבר גרם לאירועי חרם שכירות בהובלת מספר ארגונים חברתיים, בין היתר על ידי HARYOU בהובלת ממי פיפס קלארק.
אף על פי שבשכונה נותרו מספר רב של מבנים מרשימים בני מאות שנים, חוסר ההשקעה בהארלם הוביל לשחיתות מקומית, מתח גזעי, עלייה בפשיעה והתחזקות של עבריינים. ביניהם דאץ' שולץ, פרנק לוקאס ומשפחת ג'נוביז.
עם המשך ההידרדרות של בנייני המגורים, הפכו רבים מהם לבלתי ראויים למגורים. רבים מהם נהרסו או ננטשו עד שלבסוף, בשנת 1970, לראשונה מאז מלחמת העולם הראשונה, הייתה צפיפות הדיור בהארלם נמוכה מזו שבשאר מנהטן. המבנים הנטושים אפשרו פעילויות סחר בסמים וזנות והמספר המועט של דיירים משלמי מיסים הביא להשקעה פחותה אף יותר מצד הממסד, דבר שגרם לירידה נוספת באטרקטיביות של האזור.
בשנות ה-90 חל שינוי חיובי בהארלם והיא החלה לעבור תהליך של העלאת ערך רכוש על ידי החלפת אוכלוסייה ענייה באוכלוסייה עשירה יותר. הדבר הושג בעיקר בעקבות שינוי מדיניות ההשקעות העירונית והפדרלית, ובעקבות ריכוז מאמצים להחייאת הרצועה המסחרית ברחוב 125. תהליך השבחת הנכסים הביא לכך שמלאי הדירות הראויות למגורים גדל ב-14% בין 1990 ל-2000; נפתחו מרכזי מסחר חדשים; חוזק הקשר עם סנטרל פארק; ותושבי ניו יורק אמידים החלו לעבור להארלם (תהליך המכונה ג'נטריפיקציה).
כעדות לשיפור במצב, קפץ ממוצע ערך הנכסים ב-300% בשנות ה-90 בשכונת הארלם, זאת לעומת עלייה של 12% בלבד בכל שאר ניו יורק. הנשיא לשעבר ביל קלינטון עודד מגמה זו בהציבו דוגמה אישית - בתום כהונתו בבית הלבן שכר משרד ברחוב 125.
הארלם ופשע

במשך רוב שנות קיומה היה שמה של הארלם מקושר לפשע. בתחילתה, בשנות ה-20 של המאה ה-20, שלטה בהארלם "המאפיה הלבנה" שכללה משפחות פשע של יהודים ואיטלקים. אלו לקחו חלק פעיל בסחיטת בעלי עסקים וגביית דמי חסות וכופר, שוחד פוליטי, ניהול מועדוני לילה רבים והפצת סמים ואלכוהול, שהיה אסור באותה עת לפי התיקון ה-18 לחוקת ארצות הברית.
סוג נוסף של פשע שהיה נפוץ בהארלם הוא ההימורים הלא-חוקיים, אותם ניהלו כנופיות; "משחק המספרים" ("Numbers game"), מעין משחק מזל לא-חוקי הדומה ללוטו, שוחק על ידי תושבים עניים בשכונה, ובשיאו גלגל מילארדי דולרים באינספור נקודות מסתור בהארלם. שוטרים רבים העלימו עין מהעבירות בשל שוחד ששולם להם על ידי כנופיות הפשע. כנופיות אלו הפנו חלק מרווחיהם הגדולים להלוואות למעוטי יכולת ולעסקים לגיטימיים, כגון נדל"ן. לאחר שמדינת ניו יורק השיקה משחק לוטו חוקי, קטנו ממדי התופעה אם כי לא נעלמו לגמרי.
בשנות ה-40 של המאה ה-20 יצא להארלם שם של אזור מסוכן, ושיעור הרציחות באזור עלה לכ-100 בשנה. ככל שמצב השכונה הידרדר, כך אוכלוסייה אמידה עזבה אותה וכך שגשג הפשע יותר. בשנות ה-60 היה מספר המכורים לסמים בהארלם גבוה פי עשרה מהממוצע בניו יורק; חצי עד שני שלישים מכלל המכורים לסמים בניו יורק גרו בהארלם.
בעקבות הסמים החריפו גם מקרי גנבת הרכוש והרצח, אשר היה גבוה פי שישה מהממוצע בשאר ניו יורק. חצי מהילדים בהארלם גדלו עם הורה אחד בלבד או אף ללא הורים כלל. מאבקים בין ברוני סמים התפתחו לעיתים קרובות למלחמת כנופיות באש חיה.
בשנת 1993 שם לו ראש העיר רודולף ג'וליאני למטרה לחסל את הפשע בניו יורק עד סיום כהונתו בשנת 2001. זאת לאחר שבשנים 1985–1986 שימש כתובע מחוזי והביא למאסרם של ראשי חמש משפחות הפשע המאורגן של ניו יורק. הוא חיזק את כוח המשטרה ברובעי העיר, ובתוך כעשר שנים ירדה הפשיעה בניו יורק, בכל הקטגוריות, בכ-75% בממוצע. גם בהארלם המשיכו שיעורי הפשע לצנוח; בשנת 1993 נרצחו בהארלם כ-66 אנשים, לעומת 22 אנשים ב-2001, וחמישה ב-2018. אף על פי כן, נותרה הארלם בתודעה כאזור של פשע ושל אלימות, ועדיין מוצגת כך בסרטי קולנוע שונים.
הארלם בתרבות הפופולרית

בתחילת 2013, השם "הארלם" ניתן לתופעה הויראלית "הארלם שייק". בתופעה זו, מתנגן השיר "Harlem Shake" של הדי ג'יי באואר ובה רוקד אדם אחד לצלילי המוזיקה, עד שלב מסוים בשיר שבו נאמר "DO THE HARLEM SHAKE" ואליו מצטרפים אנשים ורוקדים בצורה חופשית עם לבוש ופריטים שונים. התופעה מבוססת על סגנון הריקוד היוצא דופן של האפרו אמריקנים "השיכורים" שרוקדים במועדוני הרחוב בהארלם. תופעה זו החלה כאשר סרטון הועלה ובו חיקו 4 דמויות מחופשות את הריקוד, והתפשט לרשת עם עיוות בריקוד שלמעשה כל אחד רוקד בסגנון חופשי ("פריסטייל").
באותה שנה יצא גם השיר של להקת הרוק New Politics בשם "הארלם".
הערות שוליים

↑  Police Department City of New York CompStat Report 7/15/2019 Through 7/21/2019
| --- | --- |
בקרת זהויות :  NLI: 987007564352705171  GND: 4075363-3  LCCN: n79063979  MusicBrainz: 7e037c94-d999-4611-a8fd-56e8770f2e3c  NARA: 10046394  NKC: ge251099  VIAF: 168409714   WorldCat (עם VIAF): 168409714 
מפה של הארלם
בודון

| --- | --- |
סמל בודוןסמל בודון

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת פטרוואשארה
 שטח:  28.96 קמ"ר
 אוכלוסייה:  ‏
  ‑ בכפר:  746 (1 בינואר 2021)
 קואורדינטות:  47°56′28″N 20°01′19″E﻿ / ﻿47.941°N 20.022°E﻿ / 47.941; 20.022 
 אזור זמן:  UTC +1
 http://bodony.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בודון(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בודון  he tabBackground:;tabBorder:#aaa;defaultTab:0;
 
בודון (בהונגרית: Bodony) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם בבודון מספר התושבים נמצא בירידה. כך, בשנת 1990 חיו בכפר 951 תושבים ובשנת 2021 רק 746 תושבים.
האזור מיושב מסביבות המאה ה-13, והוא מוזכר לראשונה בכתבים משנת 1275.
יהודי בודון

יהודים חיו בבודון במאה ה-18 ובמאה ה-19 החל משנת 1885 הייתה הקהילה כפופה לקהילת יהודי פטרוואשארה. בשנת 1944 נרצחו יהודים מהכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 34 | 1,467 |
| 1910 | 9 |  |
| 1920 | 6 |  |
| 1930 | 9 |  |
| 1941 | 7 | 1,913 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי בודון שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת פטרוואשארה |
| --- | --- | --- |
| יישובים | פטרוואשארה • בודון • ביקסק • ביקסנטארז'בט • ארדקוושד • פדמש • אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
דלקת אוזניים

| --- | --- |
 טיפול:  cefdinir  קלריתרומיצין  אזיתרומיצין  ציפרופלוקסצין  levofloxacin hemihydrate 
 קישורים ומאגרי מידע
 MeSH:  D010031
 
דלקת אוזניים היא מונח כללי המתאר דלקת או זיהום של האוזן. המונח מתייחס הן לבעלי חיים והן לבני אדם.
מחלקים את דלקת האוזניים לשלושה סוגים על פי מיקומה באוזן:
דלקת האוזן החיצונית, Otitis externa, external otitis - בדלקת זו הפגיעה היא מהאפרכסת עד לעור התוף. סימניה הם כאבים המתחזקים בנגיעה באוזן או במשיכתה, באודם בתעלת השמע ובהפרשות.
דלקת האוזן התיכונה, Otitis media - דלקת מעור התוף ועד לעצמות השמע, כתוצאה מהצטברות של נוזל מאחורי עור התוף. דלקת זו נפוצה מאוד אצל ילדים ולעיתים מצריכה ניתוח מירינגטומיה והחדרת טובוס. היא מתבטאת בכאבים חזקים, חום, הפרעות בשמיעה ובשיווי המשקל, הפרשות רבות המתחזקות עם קרע עור התוף, ואודם באזור עור התוף.
דלקת האוזן הפנימית, Otitis interna, labyrinthitis - האוזן הפנימית כוללת את השבלול וכן איברי חישה, איזון ושמיעה. לכן, כשאזור זה לוקה בדלקת סימן מרכזי הוא סחרחורת.
גורמים

הגורמים לדלקת אוזניים כוללים זיהומים חיידקיים וויראליים, אלרגיות ושינויים בלחץ האוויר. זיהומים בדרכי הנשימה העליונות יכולים להתפשט אל האוזן התיכונה ולגרום לדלקת.
הדלקת יכולה להתרחש בעקבות מחלות כמו הצטננות, שפעת או דלקת גרון, שמובילות להצטברות נוזלים באוזן התיכונה. גורמים נוספים כוללים אלרגיות, עישון פסיבי, שינויי גובה, לחות גבוהה או חשיפה לאוויר מזוהם.
ילדים צעירים נמצאים בסיכון מוגבר בשל מבנה תעלות השמע שלהם.
תסמינים וסימנים קליניים

התסמינים לדלקת אוזניים כוללים כאב אוזניים, ירידה בשמיעה, חום והפרשות מהאוזן. אצל תינוקות וילדים קטנים ניתן להבחין בתסמינים נוספים כגון בכי מוגבר, אי שקט ואיבוד תיאבון. במקרים חמורים יותר, הדלקת עלולה לגרום לקרע בעור התוף וליצירת הפרשה מוגלתית.
דרכי אבחון

האבחון של דלקת אוזניים (otitis media) מתבצע על ידי רופא באמצעות מספר בדיקות, הכוללות:
בדיקה פיזית: הרופא יבחן את האוזן בעזרת אוטוסקופ (אנ'), מכשיר עם אור ועדשה, כדי לבדוק אם יש סימנים של דלקת או הצטברות נוזלים.
טימפנומטריה: בדיקה זו מודדת את תגובת עור התוף לשינויים בלחץ אוויר, מה שעוזר לזהות אם יש נוזלים באוזן התיכונה.
בדיקות שמיעה: במקרים מסוימים, הרופא עשוי להמליץ על בדיקות שמיעה כדי להעריך את ההשפעה של הדלקת על השמיעה.
טיפול

הטיפול בדלקת אוזניים משתנה בהתאם לחומרת המצב וסוג הדלקת. במקרים קלים ניתן להסתפק בטיפולים ביתיים כמו חימום מקומי ומשככי כאבים. במקרים חמורים יותר, ייתכן צורך בטיפול אנטיביוטי או בניתוח קטן לניקוז הנוזלים מהאוזן התיכונה. חשוב לעקוב אחר ההנחיות הרפואיות ולפנות לרופא במקרה של חשש להחמרה.
מניעה

כדי למנוע דלקות אוזניים, מומלץ להימנע מחשיפה לעשן סיגריות, לשמור על היגיינה טובה, הימנעות משחייה במים מזוהמים ושימוש באטמי אוזניים במצבים של חשיפה למים עלולים לסייע במניעת דלקות אוזניים, במיוחד בקרב אנשים המועדים לדלקות חוזרות. כמו כן, שמירה על ניקיון האוזניים והימנעות משימוש במכשירים חדים לניקוי האוזן יכולים להפחית את הסיכון לפציעות ודלקות.
סיבוכים אפשריים

סיבוכים אפשריים של דלקת אוזניים לא מטופלת כוללים דלקת כרונית, פגיעה בשמיעה והתפשטות הזיהום לאזורים אחרים בראש ובצוואר.
ראו גם

דלקת הזיז הפטמתי (מסטואידיטיס)
כאב אוזניים
עור התוף
אוזן
חוש השמיעה
דלקת
הערות שוליים

1 2 3 4  כללית בריאות, באתר redirect.clalit.co.il
↑  Ear infection (middle ear)-Ear infection (middle ear) - Symptoms & causes, Mayo Clinic (באנגלית)
1 2  דלקת אוזן תיכונה, באתר www.maccabi4u.co.il
1 2  דלקת אוזניים - מומחי מדיקו עושים לכם סדר | מעודכן לשנת 2024, באתר מדיקו
↑  Diagnosis, stanfordhealthcare.org (באנגלית)
1 2  שיבא תל השומר, באתר www.sheba.co.il
1 2  רמב״ם דלקות אוזניים שכיחות והטיפול בהם
| --- | --- |
בקרת זהויות :  NLI: 987007549338805171  BnF: cb123657726 (data)  LCCN: sh99005626  LNB: 000329983 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
באגר 288

| --- | --- |

באגר 288 וברקע באגר 258 הקטן יותר
 מאפיינים כלליים
 יצרן:  פרידריך קרופ AG 
 אורך:  240 מ' 
 רוחב:  40 מ' 
 גובה:  96 מ' 
 משקל:  12,840 טונה 
 
באגר 288 הוא מחפר גלגל-יעים ומכונת החפירה הגדולה בעולם, תוצרת חברת קרופ (Krupp) הגרמנית. משקלו של הבאגר הוא 13,500 טון; זהו הכלי הממונע הגדול בעולם, יותר מזחלן הטרנספורטר של נאס"א, שיא שנקבע ב-1978 עת הושלמה בנייתו.
ייעוד ופעולה

באגר 288 הוא מחפר גלגל-יעים וייעודו העיקרי הוא כרייה פתוחה (Strip mining) במכרות פחם שם הוא חופר את השכבות המכסות את הפחם. בנוסף הוא משמש לחפירת תעלות, כריית מנהרות, יצירת ערוצי מים, חציבה בהרים ועוד.
מהתחלת הפעלתו ב-1978 עד פברואר 2001 הבאגר חשף לחלוטין את שכבות הפחם במכרה המבך ולמעשה סיים את עבודתו שם. במהלך 3 שבועות הוא ערך מסע של 22 קילומטר למכרה גרצוויילר, לאורך אוטובאהן 61, נהר ההרפט, מסילת רכבת ומספר דרכים אחרות. השינוע עלה 15 מיליון מארק גרמני ודרש צוות של 70 עובדים.
תכנון

הבאגר הושלם אחרי תכנון של 5 שנים ועוד 5 שנים של ייצור והרכבה. הוא מתופעל בידי גנרטור חשמלי חיצוני עם הספק של 16 מיליון ואט.
הבאגר הוא עצמונע (מתנייד באופן עצמאי) אחרי שבדיקת עלויות הראתה שיותר זול לשנע אותו כחטיבה אחת מאשר לפרקו, להוביל את החלקים ולהרכיבם באתר החדש. הוא מתנייע על גבי 12 זחלים ברוחב 3.8 מטר הזחל, דבר המפזר את משקלו העצום ויוצר לחץ שטח של 17.1 ניוטון לסמ"ר, דבר המאפשר לו לנוע על גבי חצץ, אדמה ואפילו דשא מבלי להשאיר טביעה משמעותית.
החפירה עצמה מתבצעת באמצעות גלגל יעים, המכיל 18 יעים בנפח 6.6 מטר מעוקב כל אחד. קוטר הגלגל כולו הוא 21.6 מטר. באמצעות הגלגל ומערכת שינוע החומר הנחפר יכול הבאגר לחפור 240,000 מטר מעוקב ביום, דבר השקול לחפור שטח של מגרש כדורגל בעומק של 30 מטר.
לבאגר אח תאום, באגר 289, שכמעט זהה לו.
ממדים ונתונים

ממדים:
אורך: 240 מטרים (790 רגל).
רוחב: 46 מטרים (151 רגל).
גובה: 96 מטרים (315 רגל).
משקל: 13,500 טונות (29,800,000 ליברות).
הנעה:
12 זחלים (8 מקדימה ו-4 מאחורה).
רוחב הזחל: 3.8 מטר.
לחץ על הקרקע: 17.1 ניוטון לסנטימטר מרובע.
רדיוס סיבוב מינימלי: 100 מטר.
מהירות: 10 מטר לדקה.
גלגל-היעים:
מספר יעים: 18.
קיבולת יעה: 6.6 מטר מעוקב (6,600 ליטר).
קוטר הגלגל: 21.6 מטרים (71 רגל).
הספק:
הספק חפירה: 240,000 מטר מעוקב ביום.
הספק חשמלי: 16 מיליון ואט = 16,000 קילוואט (21,000 כ"ס).
באגר 288 בעבודה
באגר 288 (צילום פנורמי)
דין גיהנום

| --- | --- |

כרזת הסדרה הרשמית בקוריאנית
 סוגה:  דרמה פנטזיה אפלה מותחן
 יוצרים:  צ'וי קיו-סוק
 כותבים:  יואן שאנג-הו, Choi Kyu-sok 
 בימוי:  יואן שאנג-הו 
 שחקנים:  יו אה-אין קים היון-ג'ו פארק ג'ונג-מין זכה בג'ין-אה יאנג איק-ג'ון
 ארץ מקור:  דרום קוריאה דרום קוריאה
 שפות:  קוריאנית
 מספר עונות:  1
 מספר פרקים:  6
 הפקה
 חברת הפקה:  Climax Studio 
 הפצה:  נטפליקס 
 צלמים:  Byeon Bongseon 
 שידור
 רשת שידור:  נטפליקס
 תקופת שידור מקורית:  19 בנובמבר 2021 – הווה
 קישורים חיצוניים
 אתר רשמי
 דף התוכנית ב-IMDb
 
דין גיהנום (בקוריאנית: 지옥, באנגלית: Hellbound) היא סדרת דרמה, מתח ופנטזיה אפלה דרום קוריאנית המשודרת בנטפליקס החל מ-19 בנובמבר 2021.
ב-24 בספטמבר 2022 נטפליקס אישרה חידוש לעונה שנייה.
תקציר העלילה

ישויות על-טבעיות שצצות ברחבי העולם ומשלחות אנשים לגיהנום מביאות להקמתה של קבוצה דתית שמבוססת על רעיון הצדק האלוהי.
שחקנים ודמויות

פרק זה לוקה בחסר. אנא תרמו לוויקיפדיה ו.
שחקנים ודמויות > דמויות ראשיות

ג'ונג ג'ין-סו (יו אה-אין) - מנהיג כת של חברת האמת החדשה המתהווה.
ג'ונג ג'ין-סו (פארק סאנג-הון) -
ג'ון בתור ג'ין קיונג-הון (יאנג איק) - בלש.
שחקנים ודמויות > דמויות משניות

ג'ין הי-ג'ונג (לי רה) - בתו של ג'ין קיונג-הון.
פארק ג'ונג-ג'ה (קים שין-רוק) - אם חד הורית נתונה להפגנה הפומבית הראשונה.
ארכאולמור

| ארכאולמור |
| --- | --- |

מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף לח
משפחה:: למורי קוף
סוג:: ארכאולמור
מינים
 Archaeolemur edwardsi  Archaeolemur majori
שם מדעי
 Archaeolemur ‏פילהול, 1895

ארכאולמור (שם מדעי: Archaeolemur; מילולית: "למור עתיק") הוא סוג נכחד של למורים מהמשפחה למורי קוף שחיו במדגסקר במהלך ההולוקן ונכחדו לפני בערך 1,047 עד 1,280 שנה לספירה, עם הגעת ראשוני המלגשים לאי. סוג זה היה נפוץ במדגסקר ומאובניו התגלו באתרים שונים לאורך האי. הטקסון תואר בשנת 1895 ונכללו בו שני מינים: Archaeolemur edwardsi ו-Archaeolemur majori.
מאפיינים

הארכאולמור היה דומה באורח חייו לקוף יותר ממרבית הלמורים החיים, והיה גדול מעט יותר, במשקל מוערך של 15 עד 35 קילוגרם. הוא חי לרוב על הקרקע אך היה יכול לנוע היטב בין הענפים באורח הדומה למקוקים או לבבונים. הוא היה בעל לסתות גדולות וחזקות שהתאימו לפיצוח קליפות וזרעים, אך הוא ניזון גם מפירות ונראה שהיה אוכל כל בדומה לרוב הפרימטים. הגפיים שלו היו קצרות יחסית עם זנב ארוך והאצבעות היו ארוכות ועזרו לנוע על הקרקע.
בדומה ללמורים דומים כמו המגלדאפיס או למורי עצלן הוא נכחד עם הגעת ראשוני האנשים למדגסקר סביב שנת 1,047 עד 1,280 שנה לספירה. התושבים הקדומים צדו את הלמורים וכרתו את היערות בהם חי עד להכחדתו.
דלקות הוושט

| --- | --- |

 תחום:  גסטרואנטרולוגיה 
 טיפול:  דקסלנסופרזול  pantoprazole sodium  sucralfate  דנוסומאב  פנטופרזול  לנסופרזול  אומפרזול  אזומפרזול 
 קישורים ומאגרי מידע
 MeSH:  D004941
 סיווגים
 ICD-11:  DA24 
 
דלקות הוושט או אסופגיטיס (באנגלית: Esophagitis) יכולות לנבוע מסיבות שונות. באופן כללי דלקות של הוושט מתחלקות לשלוש קבוצות עיקריות:
דלקת פפטית של הוושט - נגרמת לרוב על ידי חזרה (רפלוקס) של תוכן הקיבה לוושט.
דלקת זיהומית של הוושט - נגרמת כתוצאה מפתוגנים שונים, כגון קנדידה, וירוסים שונים כגון הרפס, נגיף ה-CMV וה-varicella.
דלקת כימית של הוושט - לרוב הגורם הוא שתיית חומרי ניקוי כגון אקונומיקה המאופיינים בבסיסיותם.
דלקת פפטית של הוושט

הדלקת השכיחה ביותר של הוושט היא זו הנגרמת כתוצאה מרפלוקס של תוכן הקיבה לוושט. זוהי דלקת שכיחה בעולם המערבי, והיא מאופיינת במצב ההפוך מאכלזיה של הושט, הסוגר התחתון של הוושט לא נסגר וכתוצאה מכך יש הפרשה של חומצה ופפסין מהקיבה אל הוושט עצמו. מצב זה נקרא רפלוקס קיבתי ושטי או GER - Gastro Esophageal Reflux. הסיבות לחוסר הסגירה של הסוגר (הספינקטר) התחתון של הוושט, יכולות להיות כתוצאה למשל מקיומו של בקע, Hiatal hernia, מצב בו הסוגר נמצא במיקום לא נכון, או למשל במצבים בהם יש היצרות של סוגר הקיבה, stenosis of pylorus, בגלל הצטלקויות ופיברוזיס בקיבה עצמה, המביא ללחץ מוגבר על הקיבה. הלחץ יכול להיגרם גם במצבים כגון הריון או אצל אנשים שמנים מאוד, או בעת אכילת ארוחות גדולות. מאורעות של GER, כשהם ממושכים, הופכים לפתולוגיים ומוגדרים כ - GERD - Gastro Esophageal Reflux Disease.